Sachent tuit cil qui verront et orront ceste presante lettre que je, messires Poinz de Maffenz, chevaliers, recognois et dis que je tien de la noble dame Lore, fame çay en arriers le noble baron Jeham, conte de Bourgoigne et signour de Salins, ma dame lige, ma maison d’Allay et à Luisset et la vigne que Perron, le fil Richar le Portier, tient à l’Espinete devers Grisi, et le mex Chenu, de Quintigney, ce que je ay à Allé la vile, à Joienz, à Chasoy et à Courcelles et à Lombart; et après, je li ay acru son fié de mès Henri, de Requenot, et de ce que j’ay à Deffey, c’est assavoir de mex Jeham Wille et dou mex es anfanz Savestre et dou mex es anfanz au Perdusour. En tesmoingnaige de verité, je ay fait metre le seel au diens de Lons en ces presantes lettres, lesqueles furent faites l’am Nostre Signour M CC LX et treze, ou mois de decembre.